अभी तक इस मामले में दो लोगों को हिरासत में लिया गया है. स्थानीय मीडिया के मुताबिक़ एक संदिग्ध ने कहा है कि लड़की के साथ 30 से ज़्यादा लोगों ने सेक्स किया, लेकिन संदिग्ध ने बलात्कार से इनकार किया है. आरोप है कि लड़की को नशा देकर बेहोश करने के बाद बलात्कार किया गया.

अररिया रेप केस: 'जज बोले- बदतमीज़ लड़की तुमको तमीज़ नहीं आती है?'

दिल्ली के कोविड सेंटर में नाबालिग से रेप, वीडियो बनाने का आरोप

पूरे इसराइल में ये कथित गैंगरेप चर्चा का विषय बना हुआ है.

समाप्त

इसराइल के प्रधानमंत्री बिन्यामिन नेतन्याहू ने कहा है कि ज़िम्मेदार लोगों को सज़ा दी जाएगी. उन्होंने ट्वीट किया- ये चौंकाने वाला है. इसके लिए कोई और शब्द नहीं. ये सिर्फ़ लड़की के ख़िलाफ़ अपराध नहीं, बल्कि ये मानवता के ख़िलाफ़ अपराध है, जिसकी हर तरह से निंदा होनी चाहिए.

पिछले शुक्रवार को इस लड़की ने पुलिस में शिकायत दर्ज कराई थी. इसराइली मीडिया की रिपोर्ट्स के मुताबिक़ इस महीने के शुरू में ये लड़की अपने दोस्त के साथ एलात गई थी. वहाँ उनकी मुलाक़ात अपने दोस्त के परिचितों से हुई. वे सभी एक साथ ड्रिंक्स के लिए बाहर गए और फिर होटल वापस लौटे.

आरोप है कि होटल लौटने के बाद सभी ने बारी-बारी से लड़की के साथ बलात्कार किया. अधिकारियों का कहना है कि लड़की के दोस्त ने उसकी सहायता करने की कोशिश की, लेकिन वह उन लोगों को नहीं रोक पाया.

दो संदिग्ध लोगों को हिरासत में लिया गया है, लेकिन उनकी पहचान सार्वजनिक नहीं की गई है. स्थानीय मीडिया का कहना है कि वे सभी इसराइली ही हैं और उनकी उम्र 20 वर्ष के आसपास है.

टाइम्स ऑफ़ इसराइल के मुताबिक़ पुलिस को एक संदिग्ध और लड़की के बीच हुई मैसेजिंग में लड़की के साथ कथित ज़्यादती का वीडियो मिला है. इसके बाद ही उसे गिरफ़्तार किया गया है. लेकिन उस संदिग्ध ने लड़की के साथ किसी भी तरह की मैसेजिंग से इनकार किया है. उसका कहना है कि कोई और उसका फ़ोन इस्तेमाल कर रहा था.

इसी संदिग्ध ने पुलिस को ये भी बताया है कि इस घटना में 30 से ज़्यादा लोग शामिल थे, लेकिन उसका दावा है कि सिक्योरिटी कैमरा फ़ुटेज से ये साबित हो जाएगा कि ये सब सहमति से हुआ.

इसराइल के रक्षा मंत्री बेनी गांट्ज़ ने इस कथित घटना की आलोचना की है.

उन्होंने ट्वीट किया- पुलिस की जाँच जारी है. लेकिन महत्वपूर्ण ये है कि जो इस घटना में शामिल थे, या जो इसके गवाह हैं या जो अन्य लोग हैं, मैं... \n\nउपरोक्त लेख के लिए मुझे एक अच्छा शीर्षक दें।
एक कथित गैंगरेप, जिससे हिला हुआ है इसराइल